**Kenderes Városi Önkormányzat és intézményei 2022. évi költségvetéséről**

Kenderes Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, figyelembe véve a Magyarország helyi önkormányzatairól szóló 2011. évi CLXXXIX. törvény 111. § (1)–(4) bekezdéseit, az államháztartásról szóló 2011. évi CXCV. törvény 4. § (1)–(3) bekezdéseit, 5. §-át, 6. §-át, 23. §-át és 24. §-át, az államháztartásról szóló törvény végrehajtásáról szóló 368/2011. (XII. 31.) Korm. rendelet 24. §-át és 27. §-át a következőket rendeli el:

Rendelet hatálya

**1. §**

A rendelet hatálya a képviselő-testületre és bizottságaira, az Önkormányzatra és az irányítása alá tartozó költségvetési szervekre terjed ki.

Az önkormányzat és intézményei bevételi és kiadási előirányzatai

**2. §**

(1) Kenderes Városi Önkormányzat 2022. évi költségvetés konszolidált főösszege:

a) bevételi főösszegét 926.549.730 Ft-ban,

b) kiadási főösszegét 926.549.730 Ft-ban állapítja meg.

(2) A 2. § (1) bekezdésében meghatározott bevételi és kiadási főösszegen belül

 a) Városi Könyvtár Kenderes bevételi és kiadási főösszege 12.347.884 Ft

 b) Móricz Zsigmond Művelődési Ház bevételi és kiadási főösszege 19.929.534 Ft

 c) Kenderesi Gondozási Központ bevételi és kiadási főösszege 152.857.558 Ft

 d) Kenderesi Polgármesteri Hivatal bevételi és kiadási főösszege 98.099.078 Ft

 e) Kenderesi Városgazdálkodás bevételi és kiadási főösszege 57.518.953 Ft

 f) Önkormányzat bevételi és kiadási főösszege 585.796.722 Ft
Önkormányzat bevételi és kiadási főösszege nettósítva: 289.926.715 Ft

**3. §**

(1) A 2. §-ban meghatározott bevételi és kiadási főösszeg fő jogcímcsoportonként megosztását, valamint önkormányzati szinten összesítetten az 1. melléklet, valamint intézményi szinten a 2, 4, 6, 8, 10, 12. mellékletek tartalmazzák.

Önkormányzati szinten összesítetten

Bevételi előirányzat kiemelt előirányzatonként:
Önkormányzatok működési támogatásai áh.-on belülről 398.520.322 Ft
Közhatalmi bevételek 64.500.000 Ft
Működési bevételek 130.000.000 Ft
Felhalmozási bevételek 11.000.000 Ft
Működési célra átvett pénzeszköz 21.097.750 Ft
Finanszírozási bevételek 301.231.658 Ft

Kiadási előirányzat kiemelt előirányzatonként:
Működési kiadások
Személyi juttatások 389.545.937. Ft
Munkaadókat terhelő járulékok és szociális hozzájárulási adó 52.144.931 Ft
Dologi kiadások 149.947.155 Ft
Ellátottak pénzbeli juttatásai 11.300.000 Ft
Működési célú tartalékok 0 Ft
ezen belül
- működési célú általános tartalék: 0 Ft
- működési célú céltartalékok: 0 Ft
Egyéb működési célú kiadások 8.452.528 Ft
Felhalmozási kiadások: 11.761.000 Ft
ezen belül:
- felújítások 5.080.000 Ft
- beruházások 6.681.000 Ft
- egyéb felhalmozási célú kiadások 0 Ft
Felhalmozási célú tartalékok 0 Ft
ezen belül
- felhalmozási célú általános tartalék: 0 Ft
- felhalmozási célú céltartalékok: 0 Ft
Finanszírozási kiadások: 303.398.179 Ft

(2) A költségvetés feladat jellege szerinti megoszlása:

a) A bevételek feladat jellege szerinti megoszlása:
- kötelező: 926.549.729. Ft
- önként vállalt: 0 Ft

b) A kiadások feladat jellege szerinti megoszlása:
- kötelező: 926.549.729 Ft
- önként vállalt: 0 Ft

Felhalmozási kiadások

**4. §**

(1) Felújítási kiadások 5.080.000 Ft, a 14. melléklet tartalmazza.

(2) Beruházási kiadások: 6.681.000 Ft, a 14. melléklet tartalmazza.

Költségvetést alátámasztó kimutatások

**5. §**

(1)A költségvetés alátámasztására az alábbi kimutatásokat fogadja el:

a) Kenderes Városi Önkormányzat és az irányítása alá tartozó költségvetési szervek 2022. évi mérlegét a 2, 4, 6, 8, 10, 12. mellékletek tartalmazzák.

b) Kenderes Városi Önkormányzat és az irányítása alá tartozó költségvetési szervek 2022. évi feladatalapú kimutatását a 3, 5, 7. 9, 11, 13. mellékletek tartalmazzák.

c) Kenderes Városi Önkormányzat 2022. évi költségvetés feladat jellege szerinti kimutatását a 19. melléklet tartalmazza.

d) Kenderes Városi Önkormányzat 2022. évi Európai Unió által finanszírozott projektek bemutatását a 16. melléklet tartalmazza.

e) Kenderes Városi Önkormányzat 2022. évi adósságot keletkeztető ügyletek kimutatását a 15. melléklet tartalmazza.

f) Kenderes Városi Önkormányzat és az irányítása alá tartozó költségvetési szervek 2023 - 2024 - 2025. évi mérlegét a 17. melléklet tartalmazza.

g) Előirányzat felhasználási tervet a 20. melléklet tartalmazza.

h) Címrendet a 21. melléklet tartalmazza.

(2) Adóelengedés, adókedvezmény 2022. évre vonatkozóan az Önkormányzatnál nincsen.

(3) Közvetett támogatás 2022. évre vonatkozóan az Önkormányzatnál nincs.

Tárgyévi és többéves kihatásokkal járó kötelezettségek

**6. §**

(1) Az Önkormányzatnak többéves kihatással járó kötelezettségei nincsenek.

(2) Hitelfelvételt a költségvetés nem tartalmaz.

(3) Adósságot keletkeztető ügyletekből és az önkormányzati garanciákból és önkormányzati kezességekből fennálló kötelezettségek nincsenek.

**7. §**

1. A költségvetési többlet felhasználására képviselő-testületi döntést követően kerülhet sor.
2. A költségvetési rendeletben a működési hiány összege 0 Ft.
3. Az év közbeni költségvetési hiány belső finanszírozására az előző évi kötelezettségekkel nem terhelt maradványból év közbeni módosítással igénybe vehető.

Jelen költségvetési rendelet előző évi maradvány igénybevételét tartalmazza 4.702.650 Ft összegben. Saját bevétel hiányában a további költségvetési hiány külső finanszírozása hitelfelvétellel vagy ingatlan értékesítéssel biztosítható, mely csak képviselő-testültei döntéssel vehető igénybe.

1. A költségvetés 0 Ft tartalékot, ezen belül 0 Ft általános tartalékot, illetve 0 Ft céltartalékot, ezen belül 0 Ft működési célú céltartalékot és 0 Ft felhalmozási célú céltartalékot tartalmaz.
2. Az önkormányzat intézményi társulásban nem lát el feladatot.
3. Az önkormányzat és intézménye vállalkozási tevékenységet nem folytat.

Létszámgazdálkodás

**8. §**

Az önkormányzat és intézményei 2022. évi létszám előirányzatát a 18. melléklet tartalmazza:
Kenderes Városi Önkormányzat 99 fő
Városi Könyvtár Kenderes 3 fő
Móricz Zsigmond Művelődési Ház 6 fő
Kenderesi Gondozási Központ 24 fő
Kenderesi Polgármesteri Hivatal 17 fő
Kenderes Városgazdálkodás 10 fő

A 2022. évi költségvetés végrehajtásának szabályai

**9. §**

1. A költségvetési szervek esetében a tervezett saját bevétel elmaradása nem vonhatja maga után az intézményi finanszírozás növekedését, a bevételi kiesést a kiadások csökkentésével kell ellensúlyozni. A bevételi előirányzatok a pályázati pénzeszközök kivételével kizárólag azok túlteljesítése esetén növelhetők, és a költségvetési bevételek tervezettől történő elmaradása esetén azokat csökkenteni kell. A bevételkiesést a kiadások csökkentésével kell egyensúlyozni.
2. A költségvetési szervek a jóváhagyott kiemelt előirányzatokon belül kötelesek gazdálkodni.
3. A költségvetési szervek vezetői kötelesek az állami támogatásokhoz kapcsolódó mutatószámok alapdokumentumait és elszámolásait vezetni, azok adatszolgáltatásáért felelősséggel tartoznak. A mutatószámok a tervezetthez képest történő csökkenése esetén a költségvetési szerv vezetője köteleses a polgármestert tájékoztatni és haladéktalanul intézkedni a kiadások ehhez kapcsolódó csökkentése érdekében. A központi költségvetés részére történő visszafizetési kötelezettség teljesítése érdekében a 2021. évi maradvány bevételi többletet képező része is a visszafizetés forrásául szolgál a kiadási előirányzat maradványon felül.
4. A kiadásokban többlet költségvetési kihatással járó kötelezettség csak a képviselő-testület határozatával engedélyezhető, forrás feltüntetése nélkül előterjesztés nem kerülhet napirendre, határozat nem hozható. A bevételi előirányzaton felüli többletbevétel képviselő-testületi döntés alapján használható fel.
5. Az Önkormányzat képviselő-testülete által – támogatási megállapodás alapján – biztosított, különféle szervezetek részére nyújtott pénzeszköz átadások elszámolási kötelezettséggel juttathatók, a rendeltetésszerű felhasználásáról el kell számolni. Csak az elszámolást követően nyújtható újabb támogatás.
6. A képviselő-testület felhatalmazza a polgármestert, hogy a likviditástól függően a szabad pénzeszközt a számlavezető pénzintézetnél éven belül lekösse, olyan mértékben, ami nem veszélyezteti az önkormányzat gazdálkodását.
7. A képviselő-testület a közszolgálati tisztviselők illetményalapját 2022. évre vonatkozóan 46.380 Ft-ban állapítja meg. A képviselő-testület a köztisztviselők részére bruttó 400.000 Ft cafetéria keretet állapít meg.
8. A költségvetési szervek vezetői kötelesek a takarékos gazdálkodásra törekedni, mely magába foglalja a költségvetési kiadások kiemelt előirányzatainak betartását. Kötelezettségvállalásra csak a költségvetési szerv vezetőjének jóváhagyását követően kerülhet sor. Be nem tartása esetén a felelősségre vonásról a munkáltatói jogkör gyakorlója dönt.

(9) Az év közbeni jogszabályváltozásokból adódó költségvetést érintő kihatásokról, többlet kiadásokról, illetve azok fedezetéről a képviselő-testület a szükséges rendeletmódosítást megtárgyalja.

(10) Az Önkormányzat önként vállalt feladatokat nem lát el.

(11) Kenderes Városi  Önkormányzat Polgármestere (továbbiakban: Polgármester)  1 000 000 Ft értékhatárig jogosult dönteni az előre nem látható, ezért a költségvetésben nem szereplő, év közben keletkezett forrás felhasználásról. A Polgármester a forrás felhasználására vonatkozó döntéséről a következő képviselő-testületi ülésen   tájékoztatja a képviselő-testületet.

**10. §**

A rendelet a kihirdetés napján követő napon lép hatályba, de rendelkezéseit 2022. január 1-jétől (a költségvetési év első napjától) kell alkalmazni.